pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สาธิต ชื่นชม รพ.สิรินธร จ.ขอนแก่น ใช้เทคโนโลยี 3 D Printing สร้างมือเทียมให้ผู้พิการ
วันพุธที่ 31 กรกฎาคม 2562
รมช.สาธิต ชื่นชม รพ.สิรินธร จ.ขอนแก่น ใช้เทคโนโลยี 3 D Printing สร้างมือเทียมให้ผู้พิการ
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาลสิรินธร จังหวัดขอนแก่น ชื่นชมเป็นโรงพยาบาลแห่งเดียวของประเทศไทยนําเทคโนโลยี 3 D Printing สร้างแขนและมือเทียมอัจฉริยะสําหรับผู้พิการใช้งานในชีวิตประจําวัน
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาลสิรินธร จังหวัดขอนแก่น ชื่นชมเป็นโรงพยาบาลแห่งเดียวของประเทศไทยนําเทคโนโลยี 3 D Printing สร้างแขนและมือเทียมอัจฉริยะสําหรับผู้พิการใช้งานในชีวิตประจําวัน
วันนี้ (31 กรกฎาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ตรวจเยี่ยมให้กําลังใจเจ้าหน้าที่โรงพยาบาลสิรินธร จังหวัดขอนแก่น ให้สัมภาษณ์ว่า รัฐบาลมีนโยบายในการพัฒนาคุณภาพชีวิตประชาชน และเร่งรัดการพัฒนาระบบบริการ สุขภาพ เพื่อลดความเหลื่อมล้ําของคุณภาพการบริการในแต่ละระบบโดยเฉพาะผู้สูงอายุและผู้พิการ จากการที่โรงพยาบาลสิรินธร จังหวัดขอนแก่น ได้มี 2 โครงการช่วยเหลือผู้พิการ คือโครงการมือสร้างโอกาสซึ่งเป็นโรงพยาบาลแห่งเดียวของประเทศไทยที่ใช้นวัตกรรมเทคโนโลยีเครื่องพิมพ์ 3 มิติมาสร้างแขนและมือเทียมสําหรับผู้พิการในอําเภอบ้านแฮด และผู้พิการในจังหวัดขอนแก่น สามารถรับบริการฟรี โดยไม่มีค่าใช้จ่าย ในระยะแรกได้ลงนามความร่วมมือกับมูลนิธิสายใจไทยในพระบรมราชูปถัมภ์ ให้บริการผู้พิการและสมาชิกมูลนิธิสายใจไทย ในพื้นที่ภาคอีสานตอนบน แล้วจํานวน 92 คน และยังเป็นแหล่งเรียนรู้และถ่ายทอดเทคโนโลยีของประเทศอาเซียน ในระยะต่อไปวางแผนขยายการให้บริการเครื่องพิมพ์ 3 มิติในด้านต่าง ๆ เพิ่มขึ้น และจะขยายไปยังผู้พิการทั่วประเทศ
ทั้งนี้ ขั้นตอนการสร้างแขนและมือเทียม ทีมแพทย์จะทําการตรวจร่างกาย วัดขนาดแขน และวัดขนาดสรีระของผู้ป่วยแบบคนต่อคน เพื่อจะทํามือเทียมที่ได้สัดส่วน ที่สําคัญเมื่อติดตั้งอุปกรณ์แล้ว ผู้พิการต้องฝึกการใช้งานเพียง 10 ชั่วโมงก็สามารถจะใช้งานได้เสมือนมือและแขนจริง
สําหรับอีกโครงการคือโครงการคนบ้านแฮดไม่ทอดทิ้งกันเป็นการจัดทําฐานข้อมูลผู้พิการในพื้นที่อําเภอบ้านแฮด เพื่อดูแล ติดตาม ผู้พิการ ให้ครอบคลุมทุกมิติ ทั้งด้านสาธารณสุข การศึกษา สังคม การเลี้ยงชีพ และสภาพแวดล้อมสิ่งอํานวยความสะดวก ร่วมกับภาคีเครือข่ายในชุมชน โดยใช้กลไกคณะกรรมการพัฒนาคุณภาพชีวิตระดับอําเภอ (พชอ.) ตามแนวคิดใช้พื้นที่เป็นฐาน ประชาชนเป็นศูนย์กลาง ทํางานอย่างมีส่วนร่วม ตามแนวทางประชารัฐ
*************************************** 31 กรกฎาคม 2562
รัฐบาลไทย-ข่าวทำเนียบรัฐบาล-วราวุธ บุกเอ็มควอเทียร์! แจกถุงผ้า เดินหน้ายับยั้งการใช้ถุงพลาสติก
วันพุธที่ 30 ตุลาคม 2562
วราวุธ บุกเอ็มควอเทียร์! แจกถุงผ้า เดินหน้ายับยั้งการใช้ถุงพลาสติก
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมผู้บริหารกระทรวงทรัพยากรธรรมชาติและสิ่งแวดล้อม และภาคีเครือข่าย รณรงค์แจกถุงผ้า เชิญชวนประชาชนร่วมทําความดีด้วยหัวใจ ลดรับ ลดให้ ลดใช้ถุงพลาสติก ณ กูร์เม่ต์ มาร์เก็ต ชั้น G ศู
วราวุธ บุกเอ็มควอเทียร์! แจกถุงผ้า เดินหน้ายับยั้งการใช้ถุงพลาสติก
วันพุธที่ 30 ตุลาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมผู้บริหารกระทรวงทรัพยากรธรรมชาติและสิ่งแวดล้อม และภาคีเครือข่าย รณรงค์แจกถุงผ้า เชิญชวนประชาชนร่วมทําความดีด้วยหัวใจ ลดรับ ลดให้ ลดใช้ถุงพลาสติก ณ กูร์เม่ต์ มาร์เก็ต ชั้น G ศูนย์การค้า ดิ เอ็มควอเทียร์ เพื่อส่งเสริมการมีส่วนร่วมระหว่างภาครัฐ ภาคเอกชน และประชาชนในการป้องกัน และแก้ไขปัญหาถุงพลาสติกหูหิ้วให้เกิดประสิทธิผลอย่างเป็นรูปธรรม พร้อมทั้งเป็นประธานแถลงข่าวการประกวดนวัตกรรมการจัดการพลาสติกเพื่อความยั่งยืนของสิ่งแวเดล้อมและทะเลไทย ณ ควอเทียร์การ์เด้น ชั้น 5 ศูนย์การค้า ดิ เอ็มควอเทียร์
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 18 - 24 มกราคม 2562  พบการกระทำผิด จำนวน 656 คดี คิดเป็นเงินค่าปรับ 7.66 ล้านบาท
วันศุกร์ที่ 25 มกราคม 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 18 - 24 มกราคม 2562  พบการกระทําผิด จํานวน 656 คดี คิดเป็นเงินค่าปรับ 7.66 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 18 - 24 มกราคม 2562) พบว่ามีการกระทําผิด จํานวน 656 คดี คิดเป็นเงินค่าปรับ 7.66 ล้านบาท โดยแยกเป็น
- สุรา จํานวน 402 คดี คิดเป็นเงินค่าปรับ 3.39 ล้านบาท
- ยาสูบ จํานวน 158 คดี คิดเป็นเงินค่าปรับ 3.20 ล้านบาท
- ไพ่ จํานวน 25 คดี คิดเป็นเงินค่าปรับ 0.12 ล้านบาท
- น้ํามันและผลิตภัณฑ์น้ํามัน จํานวน 25 คดี คิดเป็นเงินค่าปรับ 0.29 ล้านบาท
- น้ําหอม จํานวน 8 คดี คิดเป็นเงินค่าปรับ 0.13 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.26 ล้านบาท
- สินค้าอื่น ๆ จํานวน 15 คดี รวมเป็นเงินค่าปรับ 0.27 ล้านบาท
โดยมีของกลางแยกเป็นน้ําสุรา จํานวน 11,954.675 ลิตร ยาสูบ จํานวน 5,865 ซอง ไพ่ จํานวน 652 สํารับ น้ํามันและผลิตภัณฑ์น้ํามัน จํานวน 67,692.00 ลิตร น้ําหอม จํานวน 358 ขวด รถจักรยานยนต์ จํานวน 19 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-มหาดไทย เดินหน้าขานรับการขับเคลื่อนการเตรียมคนไทยสู่ศตวรรษที่ 21 พร้อมนำหลักคิด 5 ประการ เป็นแนวทางการพัฒนาบุคลากรหน่วยงานในสังกัด
วันพุธที่ 7 มีนาคม 2561
มหาดไทย เดินหน้าขานรับการขับเคลื่อนการเตรียมคนไทยสู่ศตวรรษที่ 21 พร้อมนําหลักคิด 5 ประการ เป็นแนวทางการพัฒนาบุคลากรหน่วยงานในสังกัด
มหาดไทย เดินหน้าขานรับการขับเคลื่อนการเตรียมคนไทยสู่ศตวรรษที่ 21
พร้อมนําหลักคิด 5 ประการ เป็นแนวทางการพัฒนาบุคลากรหน่วยงานในสังกัด
วันนี้ (7 มี.ค. 2561)นายฉัตรชัยพรหมเลิศ ปลัดกระทรวงมหาดไทย เปิดเผยว่าตามที่รัฐบาลภายใต้การนําของนายกรัฐมนตรี พลเอก ประยุทธ์ จันทร์โอชา ได้แต่งตั้งคณะอนุกรรมการเตรียมคนไทยสู่ศตวรรษที่ 21 ขึ้น และได้กําหนดแนวทางการขับเคลื่อนเพื่อสร้างกระบวนทัศน์และหลักคิดพื้นฐาน 5 ประการ ได้แก่ พอเพียง มีวินัย สุจริต จิตสาธารณะ และ รับผิดชอบ เพื่อเตรียมคนไทยสู่ศตวรรษที่ 21 โดยได้ประสานเครือข่ายต่างๆ ทั้งภาครัฐ ภาคเอกชน และภาคประชาสังคม เพื่อปลูกฝังหลักคิด 5 ประการสู่สังคม เพื่อให้สอดรับกับโมเดลพัฒนาคนไทย 4.0 สู่ศตวรรษที่ 21 และได้ย้ําว่าหลักคิด 5ประการ เป็นพื้นฐานของการดําเนินชีวิตที่จะช่วยเตือนสติ และยับยั้งพฤติกรรมที่ไม่พึงประสงค์ต่างๆ และจะเชื่อมโยงกับความดีงามตามแนวทางไทยนิยม ยั่งยืน ที่จะนําพาสังคมไปสู่ความเจริญก้าวหน้า
เพื่อเป็นการส่งเสริมและสนับสนุนการขับเคลื่อนด้านการเตรียมพร้อมบุคลากรของกระทรวงมหาดไทย เพื่อให้สอดคล้องกับทิศทางตามนโยบายรัฐบาลดังกล่าวกระทรวงมหาดไทย จึงได้สั่งการให้ทุกหน่วยงานในสังกัดนําหลักคิดพื้นฐานทั้ง 5 ประการดังกล่าว ไปใช้เป็นแนวทางการพัฒนาบุคลากรของหน่วยงานโดยให้บรรจุหลักคิดดังกล่าวไว้ในหลักสูตรการฝึกอบรมต่างๆ รวมทั้งค่านิยมหลักในการทํางาน
ปลัดกระทรวงมหาดไทย กล่าวเพิ่มเติมว่ากระทรวงมหาดไทยได้ตระหนักและเห็นความสําคัญในการพัฒนาบุคลากร ซึ่งเป็นปัจจัยสําคัญในการพัฒนาหน่วยงานและประเทศชาติ และพร้อมให้การสนับสนุนการทํางานของคณะอนุกรรมการฯ ดังกล่าว เพื่อร่วมกันพัฒนาขีดความสามารถ และเสริมสร้างศักยภาพของบุคลากรให้ก้าวทันภาวะการเปลี่ยนแปลงของโลกในปัจจุบัน
รัฐบาลไทย-ข่าวทำเนียบรัฐบาล-ดร.สุวิทย์ เผยแนวทางของ อว. เน้นสร้างคนรุ่นใหม่ ปรับบทบาทมหาวิทยาลัย นำไทยสู่ประเทศนวัตกรรม
วันอังคารที่ 23 กรกฎาคม 2562
ดร.สุวิทย์ เผยแนวทางของ อว. เน้นสร้างคนรุ่นใหม่ ปรับบทบาทมหาวิทยาลัย นําไทยสู่ประเทศนวัตกรรม
"สุวิทย์" เข้ารับตําแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม อย่างเป็นทางการ
วันที่ 19 กรกฎาคม 2562 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เดินทางเข้ารับตําแหน่งอย่างเป็นทางการ ณ อาคารพระจอมเกล้า กระทรวงการอุดมศึกษา วิทยาศาสตร์ วิจัยและนวัตกรรม (อว.) ถนนโยธี กรุงเทพฯ ทั้งนี้ ได้ถวายสักการะพระบรมราชานุสาวรีย์พระจอมเกล้าเจ้าอยู่หัว และไหว้ศาลพระภูมิ ณ กรมวิทยาศาสตร์บริการ จากนั้นเป็นประธานการประชุมคณะผู้บริหาร อว.ครั้งที่ 1/2562 เพื่อชี้แจงถึงแนวทางการบริหารงาน โดยมี รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารและข้าราชการระดับสูงเข้าร่วมประชุมฯ
ดร.สุวิทย์ เมษินทรีย์ เปิดเผยว่า กระทรวงการอุมดศึกษา วิทยาศาสตร์ วิจัยและนวัตกรรม (อว.) เป็นกระทรวงที่มุ่งเน้นการสร้างและพัฒนาคนให้เกิดการพัฒนาองค์ความรู้ ต่อยอดไปสู่การสร้างนวัตกรรม เพื่อจะสร้างเศรษฐกิจที่เน้นคุณค่าให้กับประเทศ จึงจําเป็นต้องมีการปรับเปลี่ยนบทบาทของมหาวิทยาลัยให้สามารถตอบโจทย์สร้างคนสู่ศตวรรษที่ 21 ที่เน้นการสร้างประสบการณ์ สมรรถนะ การสร้างทักษะด้านต่าง ๆ เพื่อรองรับเทคโนโลยีใหม่ ๆ และต้องมีการปรับเปลี่ยนหลักสูตรหรือเปิดหลักสูตรสาขาวิชาใหม่ ๆ พร้อมปรับกระบวนการเรียนรู้ใหม่ ๆ ให้นักศึกษา ทั้งนี้ จะไม่เน้นการผลิตบัณฑิตเท่านั้น แต่ต้องให้เกิดการเพิ่มพูน พัฒนา และยกระดับศักยภาพทักษะ (Reskill/Upskill) เพื่อเพิ่มรายได้ให้กับคนทํางาน
“จากการที่เราเกิดภาวะประชากรน้อยลง ซึ่ง ณ ปัจจุบันนี้ นักศึกษาในมหาวิทยาลัยเพียง 2.2 ล้านคน แต่ในตลาดแรงงานมีจํานนวนถึง 38 ล้านคน จึงมีการยกระดับทักษะขึ้นมาใหม่ และจะต้องดําเนินการด้านการศึกษาของผู้สูงวัยด้วย ซึ่งเป็นการเรียนรู้ตลอดชีวิต และที่สําคัญมหาวิทยาลัยจะออกจากกรอบที่เคยผลิตบัณฑิตที่มีอายุระหว่าง 18-21 ปี เท่านั้น” ดร.สุวิทย์ กล่าว
นอกจากนี้ อว. จะมีหน้าที่ในการส่งเสริม สนับสนุน และกํากับ ดูแล การยกระดับมาตรฐานของมหาวิทยาลัย เพื่อให้ตอบโจทย์ของประเทศและประชาชนอย่างแท้จริง ซึ่งในช่วงแรกของการดําเนินงานที่จะเร่งแก้ไขและปรับปรุง ได้แก่ (1) กรอบมาตรฐานคุณวุฒิระดับอุดมศึกษาแห่งชาติ (Thai Qualifications Framework for Higher Education) (มคอ.) ในระดับอุดมศึกษา ซึ่งเป็นอุปสรรคในการพัฒนาหลักสูตรของมหาวิทยาลัย และ (2) ตําแหน่งวิชาการ โดยจะสนับสนุนให้มหาวิทยาลัยเกิดความคล่องตัวและพัฒนาอาจารย์ให้สามารถทํางานวิจัยรองรับกับความต้องการประเทศได้
ดร.สุวิทย์ เพิ่มเติมอีกว่า การสร้างคน นักศึกษา หรือบัณฑิต ควรจะให้มีจิตอาสา จึงได้ดําเนินโครงการ “อาสาประชารัฐ” โดยให้นักศึกษาลงพื้นที่ในต่างจังหวัดในการสร้างนวัตกรรมชุมชน เพื่อให้นักศึกษาเกิดความเข้าใจถึงความยากจนหรือความเลื่อมล้ําในพื้นที่ และมองเห็นโอกาสที่จะเปลี่ยนแปลงหรือแก้ไขปัญหาเหล่านี้ ตลอดจนจะเปิดเวทีให้เยาวชนสามารถนําเสนอนโยบายใหม่ ๆ ให้กับรัฐบาล และสนับสนุนให้นําไปสู่การปฏิบัติได้จริง
“กระทรวงนี้เป็นกระทรวงแห่งปัญญา โอกาส และอนาคต” รัฐมนตรีว่าการกระทรวงการอุดมศึกษาฯ กล่าวทิ้งท้าย
รัฐบาลไทย-ข่าวทำเนียบรัฐบาล-“จิสด้า” จับมือ “ม.บูรพา” ชวนน้องๆ อาชีวะสร้างชาติเกษตรอัจฉริยะ Smart-Precision Farming
วันพฤหัสบดีที่ 14 กันยายน 2560
“จิสด้า” จับมือ “ม.บูรพา” ชวนน้องๆ อาชีวะสร้างชาติเกษตรอัจฉริยะ Smart-Precision Farming
เชิญชวนนักเรียนสายอาชีพและอาชีวศึกษาทั่วประเทศ สมัครเข้าแข่งขันในโครงการอาชีวะสร้างชาติเกษตรอัจฉริยะ ชิงเงินรางวัลทุนการศึกษารวมกว่า 650,000 บาท พร้อมศึกษาดูงานด้าน GNSS ณ ประเทศญี่ปุ่น
กระทรวงวิทยาศาสตร์และเทคโนโลยี โดย จิสด้า ร่วมกับมหาวิทยาลัยบูรพา สํานักงานคณะกรรมการการอาชีวะศึกษา องค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ และสํานักงานนวัตกรรมแห่งชาติ เชิญชวนนักเรียนสายอาชีพและอาชีวศึกษาทั่วประเทศ สมัครเข้าแข่งขันในโครงการอาชีวะสร้างชาติเกษตรอัจฉริยะ ชิงเงินรางวัลทุนการศึกษารวมกว่า 650,000 บาท พร้อมศึกษาดูงานด้าน GNSS ณ ประเทศญี่ปุ่นอีกด้วย
ดร.ดํารงค์ฤทธิ์ เนียมหมวด ผู้อํานวยการสํานักพัฒนาอุทยานรังสรรค์นวัตกรรมอวกาศ กล่าวว่า จิสด้า ได้ดําเนินกิจกรรมด้านระบบดาวเทียม เพื่อการนําทาง Global Navigation Satellite System (GNSS) มาอย่างต่อเนื่องโดยการร่วมมือทั้งในประเทศและต่างประเทศ นอกจากนี้ รัฐบาลได้ให้ความสําคัญด้านประยุกต์ใช้งาน GNSS เพื่อยกระดับมาตรฐานของประเทศในด้านการขนส่ง การจัดทําแผนที่มีความถูกต้อง การวางผังเมืองและเขตเศรษฐกิจ อีกทั้ง จิสด้าได้ตระหนักถึงความสําคัญของอาชีพเกษตรกรที่อยู่ในสถานะขาดเสถียรภาพทางเศรษฐกิจและสังคมส่งผลให้อาชีพการเกษตรกร ไม่มั่นคง ลูกหลานมีแนวโน้มที่จะไปประกอบอาชีพอื่นแทน จิสด้าจึงเห็นว่าการนําระบบ GNSS แบบพิกัดแม่นยําสูงมาประยุกต์กับเทคโนโลยีการเกษตรจะส่งผลให้เกิดความสะดวกในการใช้งาน ประหยัดเวลาและแรงงาน ทําให้คุณภาพชีวิตของเกษตรกรดียิ่งขึ้นโดยเฉพาะเพื่อรองรับการพัฒนาประเทศในยุคThailand 4.0 และรองรับเกษตรกรรม 4.0 รวมทั้งเพิ่มประสิทธิภาพผลผลิตเพื่อดึงลูกหลานเกษตรกรกลับมาประกอบอาชีพถิ่นฐานเดิมได้
ดร.ดํารงค์ฤทธิ์ฯ ยังกล่าวอีกว่า จิสด้าจึงได้ร่วมมือกับมหาวิทยาลัยบูรพา และหน่วยงานต่างๆ ที่เกี่ยวข้อง จัดกิจกรรมประกวดสิ่งประดิษฐ์นวัตกรรมด้านเทคโนโลยีการเกษตรภายใต้“โครงการอาชีวะสร้างชาติเกษตรอัจฉริยะ หรือ Smart-Precision Farming” โดยรับสมัครนักเรียนในสังกัดสํานักงานคณะกรรมการการอาชีวศึกษา ทั่วประเทศเข้ามาเรียนรู้ทางด้านการเกษตรกรรมด้วยเทคโนโลยีภูมิสารสนเทศและ GNSS โดยเราจะคัดเลือกทีมผู้ผ่านเข้ารอบจํานวน 30 ทีม ทั่วประเทศให้มาแข่งขันในเชิงนวัตกรรมด้าน GNSS ณ อุทยานรังสรรค์นวัตกรรมอวกาศ อําเภอศรีราชา จังหวัดชลบุรี เป็นเวลา 3 คืน 4 วัน ซึ่งตลอดระยะเวลาในการทํากิจกรรมนักเรียนจะมีโอกาสในการนําเสนอชิ้นงานการพัฒนาต่อยอดสิ่งประดิษฐ์ที่สามารถใช้งานร่วมกับระบบ GNSS แบบพิกัดแม่นยําสูงเพื่อเป็นนวัตกรรมสู่ภาคการเกษตร อีกด้วย นอกจากนี้ ในช่วงเดือนธันวาคม 2560 จิสด้า กําหนดให้มีการจัดงานแสดงผลงานด้านนวัตกรรม GNSS การทดลองสิ่งประดิษฐ์การเกษตรกรรม Thailand 4.0 และตลาดนัดชุมชนโดยในจังหวัดระเบียงเศรษฐกิจภาคตะวันออก (EEC) ณ อุทยานรังสรรค์นวัตกรรมอวกาศ อ.ศรีราชา จ.ชลบุรี เพื่อให้ประชาชนได้รู้จักย่านนวัตกรรม ซึ่งจะทําให้เกิดแหล่งเรียนรู้ตลอดชีวิต ตลอดจนเป็นการแลกเปลี่ยนความรู้ในการนําระบบ GNSS แบบพิกัดแม่นยําสูง มาใช้ประโยชน์และเป็นกลไกลสําคัญในการขับเคลื่อนความรู้สู่การพัฒนาเทคโนโลยีด้านการเกษตรต่อไป
โดยทีมที่สนใจสามารถส่งใบสมัครได้แล้วตั้งแต่วันนี้ถึง 15 ตุลาคม 2560 หรือสอบถามรายละเอียดเพิ่มเติมได้ที่ 03-849-1680, 082-983-1970 ณัฐวุฒิ ทองทิพย์ (ช้าง) 083-073-0726 ศิวัช รุจิรา (โอ๊ค)
รัฐบาลไทย-ข่าวทำเนียบรัฐบาล-ทส. จัดประชุมระหว่างประเทศด้านปกป้องผืนป่าและสัตว์ป่าในภูมิภาคอาเซียน เผยศักยภาพระบบการลาดตระเวนเชิงคุณภาพ (SMART Patrol System)
วันพุธที่ 31 กรกฎาคม 2562
ทส. จัดประชุมระหว่างประเทศด้านปกป้องผืนป่าและสัตว์ป่าในภูมิภาคอาเซียน เผยศักยภาพระบบการลาดตระเวนเชิงคุณภาพ (SMART Patrol System)
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดการประชุมระหว่างประเทศเพื่อส่งเสริมศักยภาพระบบการลาดตระเวนเชิงคุณภาพ ในภูมิภาคอาเซียน และแลกเปลี่ยนประสบการณ์การดําเนินงานด้านคุ้มครองพื้นที่อนุรักษ์และสัตว์ป่า ภายใต้
ทส. จัดประชุมระหว่างประเทศด้านปกป้องผืนป่าและสัตว์ป่าในภูมิภาคอาเซียน เผยศักยภาพระบบการลาดตระเวนเชิงคุณภาพ (SMART Patrol System)
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดการประชุมระหว่างประเทศเพื่อส่งเสริมศักยภาพระบบการลาดตระเวนเชิงคุณภาพ ในภูมิภาคอาเซียน และแลกเปลี่ยนประสบการณ์การดําเนินงานด้านคุ้มครองพื้นที่อนุรักษ์และสัตว์ป่า ภายใต้ระบบ SMART Patrol System
วันนี้ (31 กรกฎาคม 2562) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมระหว่างประเทศเพื่อส่งเสริมศักยภาพระบบการลาดตระเวนเชิงคุณภาพ (SMART Patrol System) ในภูมิภาคอาเซียน พร้อมด้วย นายยุทธพล อังกินันทน์  ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ และผู้บริหารกระทรวงทรัพยากรธรรมชาติและสิ่งแวดล้อม ทั้งนี้ การประชุมดังกล่าว จัดขึ้นระหว่างวันที่ 30 กรกฎาคม – 3 สิงหาคม 2562 เพื่อเป็นเวทีในการแลกเปลี่ยนประสบการณ์การดําเนินงานด้านคุ้มครองพื้นที่อนุรักษ์และสัตว์ป่า ภายใต้ระบบ SMART Patrol System พร้อมทั้ง หารือแนวทางความร่วมมือระหว่างประเทศกับองค์กรระหว่างประเทศด้านการอนุรักษ์ป่าไม้และสัตว์ป่า โดยมีผู้แทนจากประเทศในภูมิภาคอาเซียน จํานวน 8 ประเทศ ได้แก่ ไทย,กัมพูชา,เมียนมาร์,อินโดนีเซีย,ลาว,มาเลเซีย,สิงคโปร์ เวียดนาม และคณะเจ้าหน้าที่จาก Wildlife Conservation Society (WCS) เข้าร่วมการประชุม ซึ่งจัดขึ้นระหว่างวันที่ 30 กรกฎาคม – 3 สิงหาคม 2562 ณ อุทยานแห่งชาติเขาใหญ่     จ.นครนายก จ.สระบุรี จ.นครราชสีมา จ.ปราจีนบุรี
สําหรับระบบลาดตระเวนเชิงคุณภาพ (SMART Patrol System) เป็นระบบที่เริ่มนําเข้ามาใช้ในประเทศไทย ตั้งแต่ ปี พ.ศ. 2548 ซึ่งประเทศไทยเป็นประเทศที่มีศักยภาพและเป็นต้นแบบของการประยุกต์ใช้ระบบดังกล่าว ในการสนับสนุนการทํางานของเจ้าหน้าที่พิทักษ์ป่า เป็นความร่วมมือในการพัฒนา การฝึกอบรมกําลังพลร่วมกับองค์กรระหว่างประเทศ เช่น WCS, WWF, IUCN, Freeland, ZSL มาอย่างต่อเนื่อง ขณะที่กรมอุทยานแห่งชาติสัตว์ป่า และพันธุ์พืช เป็นหน่วยงานที่มีการดําเนินงานภายใต้ระบบลาดตระเวนเชิงคุณภาพ (SMART Patrol System) อย่างเข้มแข็ง และมีความพร้อมในการเป็นต้นแบบ สําหรับการพัฒนาระบบลาดตระเวนเชิงคุณภาพ ให้แก่เจ้าหน้าที่ที่ทํางานด้านคุ้มครองพื้นที่ป่าและสัตว์ป่าในภูมิภาคอาเซียน
รัฐบาลไทย-ข่าวทำเนียบรัฐบาล-กระทรวงพาณิชย์จัดประชุมภารกิจด้านนวัตกรรมเชื่อมโยงสู่เชิงพาณิชย์
วันจันทร์ที่ 27 มีนาคม 2560
กระทรวงพาณิชย์จัดประชุมภารกิจด้านนวัตกรรมเชื่อมโยงสู่เชิงพาณิชย์
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เป็นประธานการประชุมเรื่อง “ภารกิจด้านนวัตกรรมของกระทรวงพาณิชย์” ร่วมกับทุกกรมและหน่วยงานในสังกัดกระทรวงพาณิชย์ เมื่อวันที่ 24 มีนาคม 2560  ณ กระทรวงพาณิชย์
เพื่อหารือถึงภารกิจด้านนวัตกรรมของกระทรวงพาณิชย์ที่ทุกหน่วยงานร่วมกันดําเนินการ เพื่อบรรลุวัตถุประสงค์เดียวกัน คือการเชื่อมโยงการวิจัยและนวัตกรรมสู่เชิงพาณิชย์ (R&D and Innovation to Commercialization) ซึ่งการวิจัย เทคโนโลยี นวัตกรรม และความคิดสร้างสรรค์ เป็นกุญแจสําคัญในการสร้างสรรค์คุณค่า (Value Creation) ของธุรกิจให้สอดคล้องกับความต้องการตลาด (Demand Driven) สอดรับกับเศรษฐกิจยุคใหม่ (New Economy) ทั้งในปัจจุบันและอนาคต รวมทั้ง เป็นส่วนสําคัญของนโยบายประเทศไทย 4.0 และยุทธศาสตร์ชาติ 20 ปี ที่จะนําพาประเทศไทยไปสู่ความมั่นคง มั่งคั่ง และยั่งยืนโดยมีภารกิจด้านนวัตกรรมของหน่วยงานต่างๆ อาทิ งานมหกรรมแสดงสินค้านวัตกรรมและการออกแบบ (TIDE : Thailand Innovation and Design Expo) การพัฒนาผู้ประกอบการสู่เศรษฐกิจยุคใหม่ (NEA : New Economy Academy) โดยกรมส่งเสริมการค้าระหว่างประเทศ การส่งเสริมตลาดออนไลน์เพื่อเกษตรกรและชุมชน การแปรรูปมันสําปะหลังสู่อุตสาหกรรมอาหาร โดยกรมการค้าภายใน สถาบันส่งเสริมสินค้าเกษตรนวัตกรรม โดยกรมการค้าต่างประเทศ ศูนย์พัฒนาผู้ประกอบการด้านทรัพย์สินทางปัญญาและนวัตกรรม (IP-IDE Center) การสร้างมูลค่าเพิ่มสินค้าด้วยทรัพย์สินทางปัญญา โดยกรมทรัพย์สินทางปัญญา การพัฒนาผู้ประกอบการด้วยแนวคิดนวัตกรรมทางธุรกิจ งาน Smart Startup โดยกรมพัฒนาธุรกิจการค้า งานเทศกาลนวัตศิลป์นานาชาติ (IICF : International Innovative Craft Fair) การพัฒนาผู้ประกอบการสร้างสรรค์แก่ครูช่างและทายาท การพัฒนาผลิตภัณฑ์ศิลปหัตถกรรม โดยศูนย์ส่งเสริมศิลปาชีพระหว่างประเทศ การวิจัยและพัฒนาระบบมาตรฐานสีดิจิทัลของอัญมณี โดยสถาบันวิจัยและพัฒนาอัญมณีและเครื่องประดับแห่งชาติ การพัฒนาคลังสินค้าในรูปแบบคลังทันสมัย โดยองค์การคลังสินค้า การพัฒนาระบบสารสนเทศเชิงลึกด้านเศรษฐกิจการค้า (TIS : Trade Intelligent System) การจัดทําฐานข้อมูลและแนวโน้มความต้องการด้านนวัตกรรมเพื่อการพาณิชย์ โดยสํานักงานนโยบายและยุทธศาสตร์การค้า
ปลัดกระทรวงพาณิชย์ได้มอบนโยบายให้จัดกลุ่มภารกิจด้านนวัตกรรมของกระทรวงพาณิชย์ตามห่วงโซ่คุณค่า (Value Chain) เชื่อมโยงตั้งแต่ต้นทาง กลางทาง และปลายทาง ได้แก่ 1. ต้นทาง ได้แก่ ภารกิจด้านการวิจัยและพัฒนา (R&D) 2. กลางทาง ได้แก่ การพัฒนาผลิตภัณฑ์ (Product Development) และ การพัฒนาธุรกิจ (Business Development) 3. ปลายทาง ได้แก่ การเชื่อมโยงและขยายตลาด (Market Connectivity) ได้แก่ ตลาดสินค้าและบริการนวัตกรรม ตลาดเทคโนโลยีและนวัตกรรม รวมทั้ง ให้เชื่อมโยงการค้าออนไลน์เข้าด้วยกัน นอกจากนี้ ให้ความสําคัญกับการนําเทคโนโลยีและนวัตกรรมมายกระดับการดําเนินงานและการให้บริการของกระทรวงพาณิชย์ ในการสนับสนุนและอํานวยความสะดวกทางการค้า (One Stop Service & E-Service) และการให้บริการข้อมูลทางการค้า ประการสําคัญ การดําเนินการต่างๆ ข้างต้น จะต้องมีการปรับปรุงพัฒนาอย่างต่อเนื่อง และบูรณาการระหว่างหน่วยงานเพื่อประสานพลังร่วมให้มากขึ้น
รัฐบาลไทย-ข่าวทำเนียบรัฐบาล-สธ. รับมอบเงิน 770 ล้านบาท จาก PEA พัฒนาระบบบริการห้องฉุกเฉินในโรงพยาบาล 77 แห่ง
วันศุกร์ที่ 3 มกราคม 2563
สธ. รับมอบเงิน 770 ล้านบาท จาก PEA พัฒนาระบบบริการห้องฉุกเฉินในโรงพยาบาล 77 แห่ง
กระทรวงสาธารณสุข รับมอบเงินจากการไฟฟ้าส่วนภูมิภาค 770 ล้านบาท จัดซื้อครุภัณฑ์ทางการแพทย์ในห้องอุบัติเหตุฉุกเฉินให้กับโรงพยาบาล 77 แห่งทั่วประเทศ เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก และพัฒนาระบบการให้บริการ เพิ่มโอกาสการเข
วันนี้ (3 มกราคม 2563) ที่อาคารศาลาว่าการกระทรวงมหาดไทย กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอกอนุพงษ์ เผ่าจินดา รัฐมนตรีว่าการกระทรวงมหาดไทย ร่วมเป็นเกียรติในพิธีมอบเงินบริจาคและลงนามหนังสือเจตจํานงว่าด้วยการสนับสนุนงบประมาณทางการแพทย์ ตามโครงการ PEA สนับสนุนครุภัณฑ์ทางการแพทย์โรงพยาบาล 77 แห่ง เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ระหว่างนายแพทย์สุขุม กาญจนพิมาย ปลัดกระทรวงสาธารณสุข และนายสมพงษ์ปรีเปรม ผู้ว่าการการไฟฟ้าส่วนภูมิภาค จํานวน 770,000,000 บาท เพื่อจัดซื้อครุภัณฑ์ทางการแพทย์ที่จําเป็นในห้องฉุกเฉินของโรงพยาบาลประจําจังหวัด 76 แห่งและโรงพยาบาลสงฆ์
นายอนุทินให้สัมภาษณ์ว่า กระทรวงสาธารณสุขชื่นชมและขอขอบคุณการไฟฟ้าส่วนภูมิภาคอย่างมากที่ให้ความสําคัญด้านการแพทย์ การสาธารณสุขและตระหนักถึงความจําเป็น โดยได้มอบเงินเพื่อจัดซื้อครุภัณฑ์ทางการแพทย์สําหรับห้องอุบัติเหตุฉุกเฉินในโรงพยาบาลจังหวัด 76 แห่งทั่วประเทศและโรงพยาบาลสงฆ์โรงพยาบาลละ 10,000,000 บาท เพื่อให้การรักษาและช่วยเหลือชีวิตผู้ป่วยได้อย่างทันท่วงที ลดพิการ ลดเสียชีวิต อาทิ เครื่องช่วยหายใจ เครื่องกระตุกหัวใจไฟฟ้า ยกระดับการรักษาให้มีประสิทธิภาพมากยิ่งขึ้น และเพิ่มโอกาสการเข้าถึงการรักษาแก่ประชาชนคนไทยทั่วประเทศ โดยในวันนี้มอบให้โรงพยาบาลสงฆ์เป็นแห่งแรก และจะทยอยมอบให้ครบทุกแห่งภายในเดือนมิถุนายน 2563
“เงินที่ได้รับมอบจาก PEA ในวันนี้ 770 ล้านบาท จะมีประโยชน์มหาศาลเป็นพลังทําให้ประชาชนสุขภาพดีขึ้นแน่นอน และขออนุโมทนาบุญกับการไฟฟ้าส่วนภูมิภาคในครั้งนี้ด้วย” นายอนุทินกล่าว
นอกจากนี้ กระทรวงสาธารณสุขและการไฟฟ้าส่วนภูมิภาค ได้แลกเปลี่ยนองค์ความรู้ข้อมูลข่าวสาร ทั้งในด้านพลังงานไฟฟ้า การแพทย์ การสาธารณสุข พร้อมร่วมมือพัฒนาการดําเนินงานเพื่อสร้างมาตรฐานและยกระดับการให้บริการแก่ประชาชน
******************** 3 มกราคม 2563
รัฐบาลไทย-ข่าวทำเนียบรัฐบาล-ก.แรงงาน ร่วมฝึกปัญหาที่บังคับการ CPX
วันศุกร์ที่ 26 พฤษภาคม 2560
ก.แรงงาน ร่วมฝึกปัญหาที่บังคับการ CPX
นายสิงหเดช ชูอํานาจ รองปลัดกระทรวงแรงงาน มอบหมายให้ นางราศี เบญจาทิกุล ผู้เชี่ยวชาญด้านตรวจและประเมินผล สํานักตรวจและประเมินผล ให้การต้อนรับ พล.ท.ปรีชา สายเพ็ชร เจ้ากรมการสรรพกําลังกลาโหม และคณะ ตรวจเยี่ยมการฝึกปัญหาที่บังคับการ (Command Practice Exerci
นายสิงหเดช ชูอํานาจ รองปลัดกระทรวงแรงงาน มอบหมายให้ นางราศี เบญจาทิกุล ผู้เชี่ยวชาญด้านตรวจและประเมินผล สํานักตรวจและประเมินผล ให้การต้อนรับ พล.ท.ปรีชา สายเพ็ชร เจ้ากรมการสรรพกําลังกลาโหม และคณะ ตรวจเยี่ยมการฝึกปัญหาที่บังคับการ (Command Practice Exercise : CPX) การฝึกการระดมสรรพกําลังเพื่อการทหาร ประจําปี ๒๕๖๐ ณ ห้องประชุม Executive Operation โดยกระทรวงแรงงานได้นําเสนอการดําเนินงานแผนเตรียมพร้อมด้านกําลังคนของกระทรวง รวมถึงการจัดตั้งศูนย์ปฏิบัติการเตรียมด้านกําลังคน โดยใช้สถานที่ห้องประชุมกลุ่มงานสนับสนุนเครือข่ายและประสานภูมิภาค เพื่อสนับสนุนกองทัพในการปฏิบัติภารกิจป้องกันประเทศในภาวะไม่ปกติให้ได้อย่างเพียงพอและทันเวลา ซึ่งเป็นการร่วมกันฝึกปัญหาที่บังคับการผ่านระบบ Eoc Web ของกรมการสรรพกําลังกลาโหม ที่มีการฝึกร่วมกันทุกปี ๆ ละ ๑ ครั้ง ซึ่งเมื่อวันที่ ๒๔ พฤษภาคมที่ผ่านมา กระทรวงแรงงานร่วมกับสภาความมั่นคงแห่งชาติ (สมช.) ได้เปิดการฝึกปัญหาที่บังคับการ (CPX) การฝึกระดมสรรพกําลังเพื่อการทหาร ประจําปี ๒๕๖๐ (กรส.๖๐) ตามแผนผนึกกําลังและทรัพยากรเพื่อการป้องกันประเทศ ผ่านระบบการประชุมทางไกล (VTC) ณ ห้องประชุมกลุ่มงานสนับสนุนเครือข่ายและประสานภูมิภาค
ทั้งนี้ ตามแผนผนึกกําลังและทรัพยากรเพื่อการป้องกันประเทศ ได้มอบหมายให้หน่วยงานต่างๆ มีภารกิจเป็นศูนย์ระดมสรรพกําลัง เพื่อสนับสนุนกองทัพในการปฏิบัติภารกิจป้องกันประเทศในภาวะไม่ปกติให้ได้อย่างเพียงพอและทันเวลา จํานวน ๑๐ ด้าน ได้แก่ ๑.ด้านกําลังคน ๒.อาหาร ๓.น้ํา ๔.การคมนาคม ๕.เทคโนโลยีสารสนเทศและการสื่อสาร ๖.การแพทย์และสาธารณสุข ๗.อุตสาหกรรมและปัจจัยการผลิต ๘.เชื้อเพลิงและพลังงาน ๙.การประชาสัมพันธ์ และ ๑๐.สิ่งอํานวยความสะดวกและอื่นๆ